
সভ্যতার নংকট 

আজ আমার বয়স আশি বৎসর পুর্ণ হল, আমার জীবনক্ষেত্রের 
বিস্তীর্ণতা আজ আমার সম্মুখে গ্রসারিত। পুবতম দিগন্তে যে জীবন 
আর্ত হয়েছিল তার দৃশ্ঠ অপর প্রান্ত থেকে নিঃসক্ত দৃষ্টিতে দেখতে 
পাচ্ছি এবং অনুভব করতে পারছি যে, আমার জীবনের এবং সমস্ত 
দেশের মনোবৃত্তির পরিণতি দ্বিখণ্ডিত হয়ে গেছে, সেই বিচ্ছিননতার 
মধ্যে গভীর ছুঃখের কারণ আছে। 

বৃহৎ মানববিশ্বের সঙ্গে আমাদের প্রত্যক্ষ পরিচয় আরন্ত হয়েছে 
সেদিনকার ইংরেজজাতির ইতিহাসে । আমাদের অভিজ্ঞতার মধ্যে 
উদঘাটিত হল একটি মহৎ সাহিত্যের উচ্চশিখর থেকে ভারতের এই 
আগন্তকের চরিত্রপরিচয়। তখন আমাদের বিদ্যালাভের পথ্য- 
পরিবেশনে প্রাচুর্য ও বৈচিত্র্য ছিল ন।। এখনকার যে বিদ্যা! জ্ঞানের 
নান। কেন্দ্র থেকে বিশ্বগ্রকৃতির পরিচয় ও তার শক্তির রহস্য নতুন 
নতুন করে দেখাচ্ছে তার অধিকাংশ ছিল তখন নেপথ্যে অগোঁচরে। 
প্রকৃতিতত্থে বিশেষজ্ঞদের সংখ্যা ছিল অল্পই। তখন ইংরেজি ভাষার 
ভিতর দিয়ে ইংরেজি সাহিত্যকে জানা ও উপভোগ কর ছিল 
মাজিতমন1 বৈদগ্ধ্যের পরিচয় । দিনরাত্রি মুখরিত ছিল বার্কের 
বাঁঞ্মিতায়, মেকলের ভাবা প্রবাহের তরঙ্গভঙ্গে ; নিয়তই আলোচন। চলত 
সেক্সপিয়ারের নাটক নিয়ে, বায়রণের কাব্য নিয়ে এবং তখনকার 
পলিটিক্স সর্মানবের বিজয়ঘোষণায়। তখন আমরা স্বজাতির 
স্বাধীনতার সাধনা আরম্ত করেছিলুম, কিন্তু অন্তরে অন্তরে ছিল 
ইংরেজজাতির ওদার্ধের প্রতি বিখাস। সে বিশ্বাস এত গভীর ছিল'যে 
একপসমর আমাদের সাধকের স্থির করেছিলেন যে, এই বিজিত 
জাতির স্বাধীনতার পথ বিজয়ী জ।তির দাক্ষিণ্যের দ্বারাই প্রশস্ত হনে। 
কেননা, একসময় অত্যাচারংপ্রগীড়িত জাতির আশ্রয়স্থল ছিল ইংলগ্ডে। 


যারা স্বজাতির সম্মান রক্ষার জন্ত প্রাণপণ করছিল তাদের অকুন্টিত 
আসন ছিল ইংলণ্ডে। মানবমৈত্রীর বিশুদ্ধ পরিচয় দেখেছি ইংরেজ- 
চরিত্রে, তাই আন্তরিক শ্রদ্ধা নিয়ে ইংরেজকে হৃদয়ের উচ্চাসনে 
বসিয়েছিলেম। তখনে। সাম্রাজ্যমদমত্ততায় তাদের স্বভাবের দাক্ষিণ্য 
কলুষিত হয়নি । 

অ।মার যখন বয়স অল্প ছিল ইংলণ্ডে গিয়েছিলেম. সেইসময় জন্‌ 
ব্রাইটের 'মুখ থেকে পালামেন্টে এবং তার বাহিরে কোনো কোনো 
সভায় যে-বক্ততা শুনেছিলেম তাতে শুনেছি চিরকালের ইংরেজের 
বাণী। সেই বক্তৃতায় হৃদয়ের ব্যাপ্তি জাতিগত সকল সংকীর্ণ সীমাকে 
অতিক্রম করে যে-প্রভাব বিস্তার করেছিল সে আমার আজ পর্যন্ত 
মনে আছে এবং আজকের এই শ্রীভষ্ট দিনেও আমার পু্বস্থৃতিকে রক্ষা 
করছে । এই পরনিঠরতা নিশ্চয়ই আমাদের শ্ল।ঘার বিষয় ছিল না। 
কিন্ত এর মধ্যে এইটুকু প্রশংসার বিষয় ছিল যে, আমাদের আবহমান- 
কালের অনভিচ্ঞতার মধ্যেও মনুষ্যত্বের ষে একটি মহৎ রূপ সেদিন 
দেখেছি, তা বিদেশীয়কে আশ্রয় ক'রে প্রকাশ পেলেও, তাকে শ্রদ্ধার 
সঙ্গে গ্রহণ করবার শক্তি আমাদের ছিল ও কু আমাদের মধ্যে ছিল 
না। কারণ, মানুষের মধ্যে যা কিছু শ্রেষ্ঠ তা সংকীর্ণভাবে কোনো 
জাতির মধ্যে বদ্ধ হতে পারে না, তা কৃপণের অবরুদ্ধ ভাণ্ডারের সম্পদ 
নয়। তাই, ইংরেজের যে-সাহিত্যে আমাদের মন পুষ্টিলাভ করেছিল 
আজ পর্যন্ত তার বিজয়শঙ্খ আমার মনে মক্দ্রিত হয়েছে । 

* “সিভিলিজেশন” যাকে আমরা সভ্যতা নাম দিয়ে তর্জমা করেছি 
তার যথার্থ প্রতিশব্দ অমাদের ভাষায় পাওয়া সহজ নয়। এই 
সভ্যতার যে-বূপ আমাদের দেশে প্রচলিত ছিল মনু তাকে বলেছেন 
সদাচার। অর্থাৎ, তা কতকগুলি সামাজিক নিয়মের বন্ধন। এই 
নিয়মগুলির সম্বন্ধে প্রাচীনকালে যে ধারণ। ছিল সেও একটি সংকীর্ণ 
ভগোলখণ্ডের মধ্যে বদ্ধ। সরম্বতী ও দৃশদ্বতী নদীর মধ্যবতী যে- 
দেশ ব্রক্মাবর্ত নামে বিখ্যাত ছিল সেই দেশে যে আচার পারম্পর্বক্রমে 


৩) 


চলে এসেছে তাকেই বলে সদাচার। অর্থাৎ, এই আচারের ভিত্তি 
প্রথার উপরেই প্রতিষ্ঠিত__ তার মধ্যে যত নিষ্ঠুরতা, যত অবিচারই 
থাক। এই কারণে প্রচলিত সংস্কার আমাদের আচারব্যবহারকেই 
প্রাধান্য দিয়ে চিত্তের স্বাধীনতা নিবিচারে অপহরণ করেছিল.।' 
সদাচারের যে-আদর্শ একদ। মন্তু ব্রহ্ষাবর্তে প্রতিষ্ঠিত দেখেছিলেন 
সেই আদর্শ ক্লেমশ লোকাচারকে আশ্রয় করলে । আমি যখন 
জীবন আরম্ত করেছিলুম তখন ইংরেজি শিক্ষার প্রভাবে" এই বাহ্য 
আচারের বিরুদ্ধে বিদ্রোহ দেশের শিক্ষিত মনে পরিব্যাপ্ত হয়েছিল । 
রাজনারায়ণবাবু কতৃক বণিত তখনকার কালের শিক্ষিতসম্প্রদায়ের 
ব্যবহারের বিবরণ পড়লে সে কথা স্পষ্ট বোঝ1 যাবে । ১এই সদাচারের 
স্থলে সভ্যতার আদর্শকে আমরা ইংরেজ জাতির চরিত্রের সঙ্গে মিলিত 
করে গ্রহণ করেছিলেম। আমাদের পরিবারে এই পরিবর্তন, কী 
ধর্মমতে কী লোকব্যবহারে ন্যায়বুদ্ধির অন্ুশাসনে পূর্ণভাবে গৃহীত 
হয়েছিল। আমি সেই ভাবের মধ্যে জন্মগ্রহণ করেছিলুম এবং সেই 
সঙ্গে আমাদের স্বাভাবিক সাহিত্যান্থুরাগ ইংরেজকে উচ্চাসন 
বসিয়েছিল। এই গেল জীবনের প্রথম ভাগ। তার পর থেকে 
ছেদ আরম্ভ হল কঠিন ছঃখে। ।গ্রতাহ দেখতে পেলুম, সভ্যতাকে 
যার! চরিত্র-উৎস থেকে উৎসারিতরূপে স্বীকার করেছে রিপুর 
প্রবর্তনায় তারা তাকে কী অনায়াসে লঙ্ঘন করতে পারে: 

নিভূতে সাহিত্যের রস্সস্ভোগের উপকরণের বেষ্টন হতে একদিন 
আমাকে বেরিয়ে আসতে হয়েছিল। সেদিন ভারতবর্ষের জন- 
সাধারণের যে নিদারুণ দারিদ্র্য আমার সম্মুখে উদবাটিত হল তা 
হৃদয়বিদারক । অন্ন বস্ত্র পানীয় শিক্ষ। আরোগ্য প্রভৃতি মানুষের 
শরীরমনের পক্ষে যা-কিছু অত্যাবশ্যক তার এমন নিরতিশয় অভাব 
বোধ হয় পৃথিবীর আধুনিক-শাসনচালিত কৌনো দেশেই ঘটে নি। 
অথচ এই দেশ ইংরেজকে দীর্বক।ল ধরে তার এর জুগিয়ে এসেছে। 
যখন পভ্যজগতের মহিমাধ্যানে একান্তমনে নিবিষ্ট ছিলেম তখন 


৪ 


কোনোদিন সভ্যনামধারী মানব-মাদর্শের এতবডে। নিষ্ঠুর বিকৃত রূপ 
কল্পনা করতেই পারি নি; অবশেষে দেখছি, একদিন এই বিকারের 
ভিতর দিয়ে বহুকোটি জনসাধারণের প্রতি সভ্যজাতির অপরিসীম 
অবজ্ঞাপূর্ন ওদাসীন্য উগ্র হয়ে উঠল । 

যে-যন্ত্রশক্তির সাহায্যে ইংরেজ আপনার বিশ্বকর্তৃত্ব রক্ষ! করে 
এসেছে তার যখোচিত চ51 থেকে এই নিঃসহায় দেশ বঞ্চিত, অথচ 
চক্ষের সামনে দেখলুম জাপান যন্ত্রগালনার যোগে দেখতে দেখতে 
সর্বতোভাবে কী রকম সম্পদরান হয়ে উঠল। সেই জাপানের সমৃদ্ধি 
আমি স্বচক্ষে দেখে এসেছি । দেখেছি সেখানে স্বজাতির মধ্যে তার 
সভ্য শাসনের রূপ আর দেখেছি রাশিয়ার মস্কাও নগরীতে জন- 
সাধারণের মধ্যে শিক্ষাবিস্তারের আরোগ্যবিস্তারের কী অসামান্য 
অকৃপণ অধ্যবসায়। সেই অধ্যবসায়ের প্রভাবে এই বৃহৎ সাআজ্যের 
মূর্খতা ও দৈম্ ও আয্মাবমানন। অপসারিত হয়ে যাচ্ছে । এই সভ্যতা 
জাতি বিচার করে নি, বিশুদ্ধ মানবসম্বন্ধের প্রভাব সর্বত্র বিস্তার 
করেছে । তার দ্রত এবং আশ্চধ পরিণতি দেখে একই কালে ঈর্ধ। 
এবং আনন্দ অনুভব করেছি । মস্কাও শহরে গিয়ে রাশিয়ার শাসন- 
কার্ষের একটি অসাধারণতা আমার অন্তরকে স্পর্শ করেছিল-_- 
দেখেছিলেম, সেখানকার মুসলমানদের সঙ্গে রাষ্ট্র-অধিকারের ভাগ- 
বাটোয়ার। নিয়ে অমুসলমানদের কোনো বিরোধ ঘটে না, তাদের 
উভয়ের মিলিত স্বার্থসন্বন্ধের ভিতরে রঁয়েছে শাসনব্যবস্থার যথার্থ 
সত্য ভূমিকা । বহুসংখ্যক পরজাতের উপরে প্রভাব চালন1 করে 
এমন রাষ্ট্রশক্তি আজ প্রধানত ছুটি জাতির হাতে আছে-_ এক ইংরেজ, 
আর এক সোভিয়েট রাশিয়া। ইংরেজ এই পরজাতীয়ের পৌরুষ 
দলিত করে দিয়ে তাকে চিরকালের মতো! নিজীব করে রেখেছে । 
সোভিয়েট রাশিয়ার সঙ্গে রাষ্তিক সম্বন্ধ আছে বহুসংখ্যক মরুচর 
মুসলমান জাতির । আমি নিজে সাক্ষ্য দিতে পারি, এই জাতিকে 
সকল দিকে শক্তিমান করে তোলবার জন্ তাদের অধ্যবসায় নিরস্ত্র । 

সকল বিষয়ে তাদের সহযোগী করে রাখবার জন্য সোভিয়েট 
গভর্নমেন্টের চেষ্টার প্রমাণ আমি দেখেছি এবং সে-সম্বন্ধে কিছু 
পড়েছি । এইরকম গবর্নমেন্টের প্রভাব কোনো অংশে অসম্মানকর 
নয় এবং তাতে মনুষ্যত্বের হানি করে না। সেখানকার শাসন 
বিদেশীয় শক্তির নিদারুণ নিম্পেষণী যন্ত্রের শাসন নয়। দেখে এসেছি, 
পারস্যদেশ একদিন ছুই ফুরোপীয় জাতির জাতার চাপে যখন পিষ্ট 
হচ্ছিল তখন সেই নির্মম আক্রমণের মুরোগীয় দংস্ত্রারাতি থেকে 
আপনাকে যুক্ত করে কেমন করে এই নবজাগ্রত জাতি আত্মশক্তির 
পূর্ণতা সাধনে প্রবৃত্ত হয়েছে। দেখে এলেম, জরথুষ্িয়ানদের সঙ্গে 
মুসলমানদের এককালে যে সাংঘাতিক প্রতিযোগিতা ছিল বত মান 
সভ্যশাসনে তার সম্পূর্ণ উপশম হয়ে গিয়েছে । তার সৌভাগ্যের 
প্রধান কারণ এহু যে, সে যুরোপীয় জাতির চক্রাস্তজাল থেকে মুক্ত 
হতে পেরেছিল। সবান্তঃকরণে আজ আমি এই পারস্তের কল্যাণ 
কামনা করি। আমাদের প্রতিবেশী আফগানিস্থানের মধ্যে শিক্ষা 
এবং সমাজনীতির সেই সাবজনীন উতকষ যদিচ এখনো ঘটে নি 
কিন্ত তার সম্ভাবন। অক্ষুপ্ন রয়েছে, তার একমাত্র কারণ-_ সভ্যতাগবিত 
কোনে ফুরোগীয় জাতি তাকে আজে। অভিভূত করতে পারে নি। 
এরা দেখতে দেখতে চারদিকে উন্নতির পথে, মুক্তির পথে, অগ্রসর 
হতে চলল । 

ভারতবর্ষ ইংরেজের সভ্যশাসনের জগদ্দলপাথর বুকে নিয়ে তলিয়ে 
পড়ে রইল নিরুপায় নিশ্চলতার মধ্যে । চৈেনিকদের মতন এতবড়ো 
প্রাচীন সভ্য জাতিকে ইংরেজ স্বজান্তির স্বার্থসাধনের জন্য বলপুবক 
অহিফেনবিষে জর্জরিত করে দিলে এবং তার পরিবতে” চীনের এক 
অংশ আত্মসাৎ করলে । এই অতীতের কথা যখন ক্রমশ ভুলে 
এসেছি তখন দেখলুম উত্তর-চীনকে জাপান গলাধঃকরণ করতে 
প্রবৃত্ত; ইংলগ্ডের রাষ্ট্রনীতিপ্রবীণেরা কী অবজ্ঞাপূর্ণ ওদ্ধত্যের 
সঙ্গে সেই দস্যুবৃত্তিকে তুচ্ছ বলে গণ্য করেছিল। পরে 

একসময় স্পেনের প্রজাতন্ত্র গভর্নমেন্টের তলায় ইংলগ্ড কী 
রকম কৌশলে ছিদ্র করে দিলে, তাও দেখলাম এই দূর থেকে। 
সেই সময়েই এও দেখেছি, একদল ইংরেজ সেই বিপদগ্রস্ত 
স্পেনের জন্য আত্মসমর্পণ করেছিলেন । যদিও ইংরেজের এই ও্দাষ 
প্রাচ্য চীনের সংকটে যথোচিত জাগ্রত হয় নি তবু যুরোপীয় জাতির 
প্রজস্বাতন্ত্্য রক্ষার জন্য যখন তাদের কোনে বীরকে প্রাণপাত করতে 
দেখলুম তখন আবার একবার মনে পড়ল, ইংরেজকে একদ। মানব- 
হিতৈষীরূপে দেখেছি এবং কী বিশ্বাসের সঙ্গে ভক্তি করেছি । যুরোপীয় 
জাতির স্বভাবগত সভ্যতার প্রতি বিশ্বাস ক্রমে কী করে হারানেো। গেল 
তারি এই শোচনীয় ইতিহাস আজ আমাকে জানাতে হল। খ সভ্য- 
শাসনের চালনায় ভারতবর্ষের সকলের চেয়ে যে ছুর্গতি আজ মাথা তুলে 
উঠেছে সে কেবল অন্ন বস্ত্র শিক্ষা এবং আরোগ্যের শোকাবহ অভাব 
মাত্র নয়; সে হচ্ছে ভারতবাসীর মধ্যে অতি ন্বশংস আত্মবিচ্ছেদ, 
যার কোনো তুলন! দেখতে পাই নি ভারতবর্ষের বাইরে মুসলমান 
স্বায়ত্বশাসন-চালিত দেশে $ আমাদের বিপদ এই যে, এই ছুর্গতির 
জন্যে আমাদেরই সমাজকে একমাত্র দায়ী করা হবে। কিন্তু এই 
দুর্গতির রূপ যে প্রত্যহই ক্রমশ উৎকট হয়ে উঠেছে সে যদি ভারত- 
শাসনযন্ত্রের উধ্ব স্তরে কোনে এক গোপন কেন্দ্রে প্রশ্রয়ের দ্বারা পোষিত 
না হত তাহলে কখনোই ভারত-ইতিহাসের এতবড়ো অপমানকর 
অসভ্য পরিণাম ঘটতে পারত না। ভারতবাসী যে বুদ্ধিসামর্থ্যে 
কোনে। অংশে জাপানের চেয়ে নান, এ কথা বিশ্বাসযোগ্য নয়। এই 
ছুই প্রাচ্যদেশের সব্প্রধান প্রভেদ এই, ইংরেজশাসনের দ্বার! 
সর্বতোভাবে অধিকৃত ও অভিভূত ভারত, আর জাপান এইরূপ কোনো 
পাশ্চাত্য জাতির পক্ষছায়ার আবরণ থেকে মুক্ত। এই বিদেশীনু 
সভ্যতা, যদি একে সভ্যতা বল, আমাদের কী অপহরণ করেছে ত। 
জানি; সে তার পরিবর্তে দণ্ড হাতে স্থাপন করেছে যাকে নাম দিয়ৈছে 
[৮৭ 200 01981, বিধি এবং ব্যবস্থা, য। সম্পূর্ণ বাইরের জিনিস, য৷ 

দারোয়ানি মাত্র । পাশ্চাত্য জাতির সভ্যতা-অভিমানের প্রতি শ্রদ্ধ 
রক্ষা অসাধ্য হয়েছে। সে তার শক্তিরপ আমাদের দেখিয়েছে, 
মুক্তিরপ দেখাতে পারে নি অর্থাৎ মানুষে মান্থুয়ে যে-সম্বন্ধ সব চেয়ে 
মূল্যবান এবং যাকে যথার্থ সভ্যতা বল। যেতে পারে তার কৃপণতা এই 
ভারতীয়দের উন্নতির পথ সম্পূর্ণ অবরুদ্ধ করে দিয়েছে 1৭ অথচ, আমার 
ব্যক্তিগত সৌভাগ্যক্রমে মাঝে মাঝে মহদাশয় ইরেজের সঙ্গে আমার 
মিলন ঘটেছে । এই মহত্ব আমি অন্য কোনে! জার্তির কোনে 
সম্প্রদায়ের মধ্যে দেখতে পাই নি। এরা আমার বিশ্বাসকে ইংরেজ- 
জাতির প্রতি আজে! বেঁধে রেখেছেন । দৃষ্টান্তস্থলে এগু. জের নাম 
করতে পারি; তাঁর মধ্যে যথার্থ ইংরেজকে, যথার্থ খুস্টানকে, যথার্থ 
মানবকে বন্ধুভাবে অত্যন্ত নিকটে দেখবার সৌভাগ্য আমার ঘটেছিল । 
আজ মৃত্যুর পরিপ্রেক্ষণীতে স্বার্থসম্পর্কহীন তার নিভাক মহত্ব আরও 
জ্যোতির্ময় হয়ে দেখা দিয়েছে । তার কাছে আমার এবং আমাদের 
সমস্ত জাতির কৃতজ্ঞতার নান। কারণ আছে কিন্তু ব্যক্তিগতভাবে একটি 
কারণে আমি তার কাছে বিশেষ কৃতজ্ঞ। তরুণবয়সে ইংরেজি 
সাহিত্যের পরিবেশনের মধ্যে যে ইংরেজ জাতিকে আমি নির্মল শ্রদ্ধা 
একদ! সম্পূর্মচিত্তে নিবেদন করেছিলেম আমার শেষবয়সে তিনি তারই 
জীর্ণতা ও কলঙ্ক মোচনে সহায়তা করে গেলেন । তার স্মৃতির সঙ্গে 
এই জাতির মর্মগত মাহাত্ম্য আমার মনে ঞ্রুব হয়ে থাকবে । আমি 
এদের নিকটতম বন্ধু বলে গণ্য করেছি এবং সমস্ত মানবজাতির 
বন্ধু বলে মান্য করি। এদের পরিচয় আমার জীবনে একটি শ্রেষ্ঠ 
সম্পদরূপে সঞ্চিত হয়ে রইল। আমার মনে হয়েছে, ইংরেজের 
মহত্বকে এরা সকলপ্রকার নৌকোড়ুবি থেকে উদ্ধার করতে পারবেন । 
এ'দের যদি না দেখতুম এবং না জানতুম তাহলে পাশ্চাত্য জাতির 
সম্বন্ধে আমার নৈরাশ্য কোথাও প্রতিবাদ পেত না। 

এমনসময় দেখা গেল, সমস্ত ফুরোপে বর্বরতা কী রকম নখদস্ত 
বিকাশ করে বিভীষিকা বিস্তার করতে উদ্যত। এই মানবপীড়নের 

মহামারী পাশ্চাত্য সভ্যতার মজ্জার ভিতর থেকে জাগ্রত হয়ে উঠে 
আজ মানবাত্মার অপমানে দিগন্ত থেকে দিগন্ত পর্যন্ত বাতাস 
কলুষিত করে দিয়েছে । আমাদের হতভাগ্য নিঃসহায় নীরন্ধ 
অকিঞ্চনতার মধ্যে আমর। কি তার কোনে! আভান পাই নি। 
ভাগ্যচক্রের পরিবত্নের দ্বারা একদিন ন। একদিন ইংরেজকে 


এই ভারতসাত্রাজ্য ত্যাগ করে যেতে হবে। কিন্তু কোন্‌ ভারতনর্ষকে 
সে পিছনে ত্যাগ করে যাবে, কী লক্ষ্ীছাড়। দীনতার আবর্জন।কে ? 
একাধিক শতাব্দীর শাসনধার। যখন শুক হয়ে যাবে তখন এ কী 
বিস্তীর্ণ পঙ্কশয্যা ছববিষহ নিক্ষলতাকে বহন করতে থাকবে । জীবনের 
প্রথম-আরম্তে সমস্ত মন থেকে বিশ্বাস করেছিলুম যুরোপের সম্পদ 
অন্তরের এই সভ্যতার দানকে। আর আজ আমার বিদায়ের দিনে 
সে বিশ্বাম একেবারে দেউলিয়া হয়ে গেল। আজ আশ! করে 
আছি, পরিত্রাণকত্ণার জন্মদিন আসছে আমাদের এই দারিদ্র্য 
লাঞ্ছিত কুটীরের মধ্যে ; অপেক্ষা করে থাকব, সভ্যতার দৈববাণী সে 
নিয়ে আসবে, মানুষের চরম আশ্বাসের কথা মানুবকে এসে শোনাবে 
এই পুর্বদিগন্ত থেকেই । আজ পারের দ্রিকে যাত্রা করেছি_ 
পিছনের ঘাটে কী দেখে এলুম, কী রেখে এমুম, ইতিহাসের কী 
অকিঞ্চিৎকর উচ্ছিষ্ট সভ্যতাভিমানের পরিকীর্ণ ভগ্স্তপ ! কিন্ত, 
মানুষের প্রতি বিশ্বাস হারানো পাপ, সে বিশ্বাম শেষ পর্বন্ত রক্ষা 
করব। আশা করব, মহাপ্রলয়ের পরে বৈরাগ্যের মেঘমুক্ত আকাশে 
ইতিহাসের একটি নির্মল আত্মপ্রকাশ হয়তো আরন্ত হবে এই 
পুর্বাচলের সূর্যোদয়ের দ্রিগন্ত থেকে । আর-একদিন অপরাজিত মান্থৃষ 
নিজের জয়যাত্রার অভিযানে সকল বাধা অতিক্রম করে অগ্রসর 
হবে তার মহৎ মর্ধাদ। ফিরে পাবার পথে। মনুষ্যত্বের অন্তহীন 
প্ররতিকারহীন পরাভবকে চরম বলে বিশ্বাস করাকে আমি অপরাধ 
মনে করি। 

এই কথা আজ বলে যাব, গ্রবলপ্রতাপশালীরও ক্ষমতা মদমত্ততা 


আত্মস্তরিতা যে নিরাপদ নয় তারি প্রমাণ হবার দিন আজ সম্মুখে 
উপস্থিত হয়েছে ; নিশ্চিত এ সত্য প্রমাণিত হবে যে_- 


অধর্মেণেধতে তাবৎ ততো ভদ্রাণি পশ্ঠতি। 
ততঃ সপত্বান্‌ জয়তি সমূলস্ত বিনম্যাতি ॥ 


5 
বি 


এ মহামানব আসে, 

দিকে দিকে রোমাঞ্চ লাগে 
মতযধুলির ঘাসে ঘাসে। 
স্ুরলোকে বেজে ওঠে শঙ্খ, 
নরলোকে বাজে জয়ডস্ক, 

এল মহাজন্মের লগ্ন। 

আজি অমারাত্রির ছুর্গতোরণ যত 
ধুলিতলে হয়ে গেল ভগ্ন। 
উদয়শিখরে জাগে মাভৈঃ মাভৈঃ রব 
নব্জীবনের আশ্বাসে । 

জয় জয় জয় রে মানব-অভ্যুদয় 
মন্ত্রি উঠিল মহাকাশে । 


উদয়ন 
১ বৈশাখ, ১৩৪৮ 


তুই আ ন। 





